CD PROCEEDING ACCON 08 Penyelenggara: Rohani binti Jangga Ainol Hasanal bin Jalaluddin Dr. Carolyn Soo Kum Yoke Noridah binti Sain Terbitan: BPJIA UiTM Cawangan Johor 2012 Cetakan Pertama 2012
Hak Cipta Terpelihara. Tidak dibenarkan mengeluar ulang mana-mana bahagian artikel, ilustrasi, dan isi kandungan buku ini dalam apa jua bentuk dan dengan cara apa jua sama ada secara elektronik, fotokopi, mekanik, rakaman, atau cara lain sebelum mendapat izin bertulis daripada BPJIA UiTM Johor. Perpustakaan Negara Malaysia Data Pengkatalogan-dalam-Penerbitan CD Proceeding for ACCON 08 8th Academic Conference, UiTM Johor 1. Proceeding ISBN 978-967-0479-03-3 Diterbitkan oleh: Bahagian Penyelidikan Jaringan Industri dan Alumni UiTM Cawangan Johor KM 12 Jalan Muar 85000 Segamat JOHOR DT Dicetak oleh: Pereka grafik: Unit Korporat dan Media UiTM Johor Percetakan Segamat Jalan Orkid 85000 Segamat JOHOR DT
CONTENT CLICK ON THE TITLE TO LINK TO THE FULL PAPER. A=Accouting; B= Information Management, Marketing & Management; C=Economy & Finance; D= FSKM; E=Other Discipline (CITU, APB, LAW) NOS. REF.* TITLE AUTHOR 1. E103 Penglibatan Syarikat Swasta Di Malaysia, Singapura Dan Indonesia Dalam Mengembangkan Potensi Harta Wakaf: Suatu Perbandingan Mohd Ali Muhamad Don 2. E104 Acquisition Of Verb-Tenses Among Esl Lecturers: An MDAB Pilot Study 1. Dr Carolyn Soo Kum Yoke 2. Nor Haniza Hasan 3. A105 Tax Knowledge And Tax Compliance Among Self-Employed In Malaysia 1. Fatimah Alwi 2. Noraizah Abu Bakar 4. B106 Knowledge Management Initiatives For Sirim Berhad 1. Siti Nuur-Ila Mat Kamal 2. Zainab Sulaiman 5. B108 Managing Public Transport Service Operation In Reducing Travel Fear Factor 1. Rohana Sham 2. Mashita Sham 3. Khairunnisa Rahman 4. Nurazlina Samsudin 6. C109 Employees' Perspective Of Ethics 1. Rabiatul Alawiyah Zainal Abidin 2. Raziah Bi Mohamed Sadique 3. Dr. Norhayati Alias 4. Pn Noraizah Abu Bakar 7. E110 Using Online Corrective Feedback In The Editing Stage Of Academic Writing Among ESL undergraduates 1. Cecilia Bai Rajendran 2. Dr. Carolyn Soo Kum Yoke 3. Noridah Sain 4. Puteri Nur Hidayah Kamaludin 5. Sofwah Md Nawi 6. Suhaili Mohd Yusof
8. 9. 10. 11. 12. 13. 14. 15. 16. 17. B113 C115 C118 B119 E120 B128 E129 E130 B135 B138 Cointegration And Causality Between Overnight Policy Rate And Commercial Bank Rate Energy Consumption, Gross Domestic Product, Foreign Direct Investment And Co2 Emission In Malaysia Systematic Risk Of Malaysian Stock The Impact Of Semantic Web On Digital Libraries Development Penggunaan Kata Kerja Kini ( ل ْعِفلا ع ِرا َضُملا) Dalam Al-Quran Dari Sudut Masa Pusat Sumber Sekolah Sebagai Ejen Kecemerlangan Sijil Pelajaran Malaysia (Spm): Kajian Ke Atas Pelajar Baru Sesi Disember-April 2010, UiTM , Johor Pengurusan Zakat Di IPTA : Pengalaman Dan Cabaran di UiTM Kajian Ke Atas Penggunaan Partikel Mod UiTM al Pelajar Johor Dalam Pembelajaran Bahasa Mandarin A Case Study Of Digi Telecommunications Sdn Bhd Strategic Marketing Analysis 1. Abdul Razak Bin Jambari 2. Azizah Binti Daut 3. Noranita Abdamia 1. Mohd Azim Sardan 2. Azman Ali 3. Tan Yan Ling 4. Abdul Razak Jambari 1. Tay Bee Hoong 2. Tan Yan Ling 3. Nur'asyiqin Ramdhan 4. Zulkifli Mohamed 1. Muhammad Asyraf Bin Wahi Anuar 2. Isma Bin Ishak Abd Rahman Jamaan 1. Nor Diana Bte Abd. Rahman 2. Nor Ezan Bin Omar 3. Zailani Bin Shafie 1. Nazrudin Bin Hashim 2. Mohd Zainoddin Bin Mustaffa 1. Nazrudin Bin Hashim 2. Mohd Zainoddin Bin Mustaffa Chong Peng Hwa 1. Rohanizan Md Lazan 2. Roslina Ali 3. Shaherah Abd Malik 4. Rabiatul Alawiyah Zainal Abidin 1. Shaherah Abd. Malik 2. Wan Haslin Aziah 3. Syaidatul Zarina Mat Din 4. Roha Mohamed Noah 5. Norhayati Omar
18. 19. 20. 21. 22. 23. D139 Student Timetable Asistant System E141 Using Readers Theatre To Improve Reading Fluency And Comprehension A142 How Quantitative And Qualitative Of B143 Preliminary Study On Social Network Among Malay Smes Entrepreneurs: Gender Differences E144 Penambahbaikan Pembelajaran Di Sekolah Agama Kerajaan Negeri Johor: Kajian Pelaksanaan Sistem Anjal E137 Representasi Semantik Lewat Adat- Istiadat Perkahwinan Dalam Alam Minangkabau 1. Noor Azrin Binti Zainuddin 2. Nafisah Binti 1. Noor Azrin Binti Zainuddin 2. Nafisah Binti Jamingan @ Amin 3. Mohamad Azlan Shah Bin Mohamed Azman 1. Evelyn Sharminnie Vasuthavan 2. Dr Carolyn Soo Kum Yoke 2. Dr Carolyn Soo Kum Yoke 3. S Kunaratnam Sita Raman 4. Nor Haniza Hasan 5. Cecilia Bai Rajendran 6. Noridah Sain 1. Dr. Norhayati Alias 2. Pn Noraizah Abu Bakar 1. Oswald Timothy Edward 2. Ehsan Fansuree Surin 1. Prof. Madya Ahmad Nawawi Yaakob 2. Nor Rashidah Mohamed Ainol Hasanal Bin Jalaluddin
Kajian ke atas penggunaan partikel modal pelajar UiTM Johor dalam pembelajaran Bahasa Mandarin CHONG PENG HWA UNIVERSITI TEKNOLOGI MARA CAWANGAN JOHOR Abstrak Kajian ini cuba menyelidik perbandingan takrifan dan penggunaan kata partikel modal antara Bahasa Melayu dengan Bahasa Mandarin. Dalam Bahasa Mandarin, Kata Partikel Modal merupakan kata bantu yang mana perbezaan penggunaan setiap kata ini dalam jenis ayat membawa maksud yang berlainan dalam Bahasa Mandarin. Kajian ini menggunakan contoh- contoh kesilapan pelajar dalam pembinaan ayat dengan menggunakan Kata Partikel Modal. Untuk menganalisis masalah ini, kajian ini telah mengklasifikasikan penggunaan kata-kata tersebut secara terperinci. Kajian ini bertujuan mendapatkan maklumat tentang kefahaman pelajar dari sudut bentuk, semantik dan sintaks dalam Kata partikel modal antara dua bahasa agar pelajar dapat menggunakannya dengan tepat semasa berkomunikasi. Pengenalan Kata Partikel Modal merupakan kata bantu yang unik dalam tatabahasa Mandarin. Penggunaan partikel modal yang tepat dan sesuai dapat menyampaikan perasaan dalam perbualan dan seterusnya mencapai matlamat perbualan. Di dalam situasi perbualan terdapat empat jenis ayat yang diucapkan, 1. Ayat yang menyatakan atau memberikan keterangan tentang sesuatu hal. 2. Ayat yang menanyakan sesuatu hal. 3. Ayat yang ditujukan kepada orang kedua untuk memberi arahan untuk melakukan sesuatu tindakan atau melarang dilakukan. 4. Ayat yang melahirkan suatu keadaan perasaan seperti gembira, takut, marah dan sebagainya. Sesuatu ayat yang diucapkan boleh menggunakan nada suara untuk menonjolkan sesuatu perasaan. Dalam konteks ini, partikel modal boleh digunakan untuk menyampaikan mesej, meluahkan pemikiran dan perasaan dalam perbualan. Lu Fu Bo (2010) menegaskan bahawa penggunaan partikel modal yang tepat dapat menguatkan maksud yang terkandung dan menimbulkan makna tambahan dari segi aspek emosi dalam perbualan. Teknik menerangkan ragam perasaan antara Bahasa Mandarin dan Bahasa Melayu mempunyai persamaan dan juga perbezaan dari segi golongan kata. Untuk mencapai kemahiran berkomunikasi dalam Bahasa Mandarin, pelajar yang belajar Bahasa Mandarin mulai tahap asas perlu memberi perhatian dan memahami makna penggunaan partikel modal.
Skop dan Sampel Kajian Seramai 40 orang pelajar UiTM Johor yang belajar Bahasa Mandarin pada peringkat kedua telah terpilih sebagai objek kajian ini. Kajian ini menggunakan 2 buah buku teks (Bahasa Mandarin Perbualan 1 & Bahasa Mandarin Perbualan 2) sebagai bahan untuk mengumpul maklumat tentang partikel modal dalam ayat yang dipelajari oleh pelajar. Tujuan pengumpulan matlumat ialah untuk memahami proses pembelajaran dan mengklasifikasikan bentuk partikel modal yang dipelajari oleh pelajar. Kaedah ini juga dapat menentukan skop kajian yang akan digunakan untuk menilai kefahaman pelajar dalam pembinaan ayat yang menggunakan partikel modal. Matlumat yang terkumpul akan disusun dan dianalisis. Oleh itu, kajian ini telah mengenalpasti beberapa permasalahan penggunaan partikel modal : i. Bilangan pembelajaran partikel modal dalam bahan buku teks. ii. Kesukaran penguasaan ayat dalam proses pembelajaran partikel modal. iii. Punca kesilapan penggunaan partikel modal. Ragam perasaan dalam perbualan boleh dizahirkan melalui beberapa pola ayat yang menggunakan kata partikel modal. Partikel modal mempunyai beberapa ciri unik iaitu 1. ia tidak boleh digunakan secara tersendiri yang mana ia lazimnya diletakkan di akhir ayat. 2. ia tidak mempunyai maksud yang tersendiri kerana ia merupakan morfema terikat. 3. ia disebut dengan nada neutral. 4. Gabungannya dalam ayat akan membawa maksud yang tersendiri. Suatu ragam perasaan tidak sepadan dengan hanya satu partikel modal sahaja, satu partikel modal boleh digunakan untuk mencirikan ragam perasaan yang berbeza. (Zhang Zhi Gong, 1985) 'a' , 'ma' , 'ba' dan 'ne' merupakan partikel modal yang utama dalam Bahasa Mandarin, ia dapat digunakan untuk melembutkan sesuatu pengucapan. Partikel modal ini yang diletakkan di akhir ayat dibaca dengan nada neutral boleh juga menyebabkan perubahan intonasi pada ayat yang diucapkan. Penggunan partikel modal yang berbeza dapat menerangkan konteks bahasa yang berbeza. Jadi penggunaan partikel modal yang berbeza dalam ayat dapat menonjolkan ragam perasaan yang berbeza. Dalam usaha mencapai strategi komunikasi yang betul, pelajar Melayu tidak boleh mengelakkan penggunaan partikel modal dalam perbualan mereka. Contoh : Wǒmen qù chīfàn, hǎo ma ? ( ma - minta persetujuan dengan maksud tanya ) Hǎo de ( de - setuju dengan nada tegas dan pasti) Hǎo ba ( ba - setuju dengan nada tidak rela menerima) Hǎo a ( a - setuju dengan nada gembira)
Berdasarkan maklumat yang disusun dan dikumpulkan dari bahan rujukan, maksud terkandung dengan penggunaan partikel modal 'a' , 'ma' , 'ba' dan 'ne' dalam ayat dapat dianalisis seperti jadual di bawah : Jadual 1: Klasifikasi Maksud Kandungan Partikel Modal Mengikut Jenis Ayat Ayat Penyata a mengeluh, memastikan, menggesa, menyuruh, bersetuju ma ba meminta,mengarah,
ne berbincang, mengesyorkan, meneka,terpaksa bersetuju keadaan berterusan, hal yang dibesarkan Ayat Tanya terperanjat, tidak terfikir tanya(pasti/nafi) mentaksir, meneka,membuat keputusan tidak pasti, meneka,tanya di mana atau bagaimana Ayat Perintah menggesa, mengarah, mengingatkan, memberi amaran - meminta, menggesa, mengarah
Ayat Seruan memuji, hairan, bergembira, menyesal, terkejut -
Berdasarkan jadual di atas, partikel modal dapat diklasifikasikan fungsinya seperti maklumat di bawah : 1. Membantu menonjolkan nada perasaan yang disampaikan, menguatkan intonasi ayat (Hu Yu Shu, 2003) 2. Mencerminkan keadaan emosi dalam ayat. 3. Mengesahkan sesuatu pernyataan. (Fan Xiao, Zhang Yufeng , 2003) Analisis bahan rujukan yang dikumpul Untuk memahami proses dan keadaan pembelajaran partikel modal dalam kalangan pelajar, maklumat jenis ayat yang mengandungi partikel modal yang dipelajari dalam buku teks telah dianalisis. Jadual 2 : Bilangan Jenis Ayat Yang Mengandungi Partikel Modal dalam Buku Teks Partikel Modal Bilangan ayat dengan kata partikel modal dalam Bahasa Mandarin Perbualan 1 Bilangan ayat dengan kata partikel modal dalam Bahasa Mandarin Perbualan 2 Ayat Penyata a ba ne Ayat Tanya a 1 1 -
5 4 1
ma ba ne Ayat Perintah a ba Ayat Seruan a 13 - 7 -
Merujuk jadual di atas, didapati bilangan kata partikel modal dalam setiap jenis ayat yang dipelajari oleh pelajar agak kurang dan tidak menyeluruh. Pelajar tidak mempelajari pelbagai kegunaan kata partikel modal dalam setiap jenis ayat. Kajian ini mengumpulkan maklumat kata partikel modal dari pelbagai sumber. 1. a 'a' boleh digunakan dalam pelbagai jenis ayat dan boleh digunakan untuk melembutkan nada intonasi ayat. Pelajar hanya belajar 'a'dalam jenis ayat penyata. Shì a, zhèlǐ yǒu hěn duō shíwù. (Ya, sini ada banyak makanan.) (bersetuju) 'a' digunakan dalam ayat penyata di atas mengandungi maksud nada setuju dan sedia menerima. Berdasarkan kosa kata yang dipelajari, pelajar boleh dibimbing untuk membina jenis ayat yang lain dengan 'a' supaya pemahaman pelajar terhadap partikel modal 'a' lebih mantap. 'a' dalam ayat tanya mengandungi maksud merujuk kepada sesuatu perkara yang ditanya. Jenis ayat ini boleh digunakan bersama-sama kata tanya seperti siapa, apa, bagaimana, di mana, bila dan lain-lain untuk menghasilkan ayat tanya yang menanyakan sesuatu hal. Nǐ shénme shíhou qù Jílóngpō a? (Bila kamu pergi ke Kuala Lumpur?) (terperanjat dan tidak menyangka) Jika tidak menggunakan 'a' membawa maksud ayat menanyakan bila perbuatan akan dilakukan tetapi jika menggunakan 'a' merujuk bila perbuatan telah dilakukan. Penggunaan 'a' menguatkan intonasi ayat dan menekankan pertanyaan dengan nada terperanjat dan tidak menyangka. Selain itu, penggunaan 'a' dapat merapatkan hubungan antara penutur dan pendengar, membina suasana yang lebih erat dalam komunikasi. 'a' dalam ayat perintah mengandungi maksud menggesa untuk melakukan sesuatu perbuatan dengan nada tidak sabar. 'a' digunakan bertujuan untuk menimbulkan sesuatu tindakan secara objektif. 'a' dalam ayat perintah juga digunakan dengan nada bermaksud memberi perintah, larangan dan amaran. Kuài jìnqù a! (Cepat masuk!) (menggesa orang untuk melakukan perbuatan)
'a' yang digunakan dalam ayat perintah di atas dengan nada menggesa dan memberi arahan agar pendengar melakukan perbuatan dengan cepat. 'a' dalam ayat seruan menonjolkan nada tinggi pada akhir ayat yang diucapkan. Penggunaan 'a' bertujuan melahirkan suatu keadaan perasaan seperti pujian, gembira, menyesal, kejutan dan lain-lain nada. Fan Xiao, Zhang Yufeng (2003) menegaskan bahawa semasa penggunaan 'a' dalam ucapan ayat perintah, keadaan emosi akan berubah mengikut kandungan yang diucapkan dan persekitaran perbualan. 'a' yang digunakan dengan kata adverba 'tai' atau kata sendi ' duome' boleh menguatkan nada ayat. Jīntiān tiānqi hǎo rè a! ( Wah, cuaca hari ini sangat panas!) (hairan) Zhè pán chǎomiàn tài là a! (Wah, mi goreng ini terlalu pedas!) (hairan) Tā de háizi duōme kě'ài a! (Amboi, anaknya sangat comel!)(memuji) 2. 'ma' Partikel modal 'ma' digunakan dengan kerap dalam ayat tanya. 'ma' yang diletakkan di akhir ayat tanya digunakan untuk menanyakan sesuatu yang tidak diketahui oleh penutur agar penanya mendapat jawapan yang jelas. Biasanya pelajar menggunakan 'ma' dalam menyoalkan sesuatu untuk mendapatkan atau menafikan sesuatu dengan pasti. Nǐ máng ma? (Kamu sibukkah?) (bertanya) Sebenarnya penggunaan 'ma' dalam ayat nafi kurang berterus-terang daripada ayat pasti. (Lu Shu Xiang, 2003) Nǐ bù chīfàn ma? (Kamu tidak makankah?) (Tanya secara teragak-agak) 3. 'ba' Partikel modal 'ba' yang diletakkan di akhir ayat perintah yang membawa maksud memberi arahan, silaan, permintaan, desakan dan lain-lain. Lu Fu Bo (2010) menjelaskan penggunaan 'ba' dalam ayat perintah ini membawa maksud bahawa penutur tidak menegaskan atau memaksa sesuatu tindakan yang perlu dilakukan oleh pendengar. Wǒmen kuài jìnqù! (Kita cepat masuk!) (menggesa orang melakukan perbuatan) Wǒmen kuài jìnqù ba (Mari kita cepat masuk!) (meminta orang melakukan perbuatan) Partikel modal 'ba' boleh digunakan untuk menyoal dalam ayat tanya, tetapi ia juga membawa maksud tekaan berbaur nada ragu tentang apa yang disoalkan. Nǐ míngtiān bú qù shàngkè ba? (Kamu tidak pergi kuliah esok?) (meneka orang melakukan perbuatan) Partikel modal 'ba' yang digunakan dalam ayat penyata membawa maksud nada unsur perlu bersetuju. Penggunaan 'ba' dalam bentuk ayat ini juga menunjukkan penutur menilai atau mengesahkan sesuatu pernyataan secara tidak pasti.
4. 'ne' Partikel modal 'ne' biasa digunakan untuk menanyakan sesuatu atau menanya tentang pemilihan. 'Ne' yang digunakan selepas kata nama dan kata ganti nama boleh menjadi satu ayat tanya tunggal merujuk kepada kata tanya seperti 'di mana' atau 'bagaimana'. Untuk menanya jenis ayat tanya 'ne', penutur perlu memastikan pendengar faham akan konteks perbualan. 'Ne' yang digunakan dalam ayat tanya mempunyai maksud unsur perbincangan dan meminta pendapat. Wǒ yào qù Jílóngpō, nǐ ne ? (Saya nak pergi Kuala Lumpur, kamu pula?) (tanya bagaimana) Lìhuá ne ? (Di mana Lihua?) (tanya di mana) Nǐ qù bu qù ne? (Kamu pergi atau tidak pergi?) (tanya pendapat untuk membuat pilihan) 'ne' digunakan dalam akhir ayat penyata membawa maksud sesuatu perbuatan atau keadaan masih dalam proses atau masih berlaku. 'ne' dalam ayat penyata juga membesar-besarkan sesuatu yang dirujukkan, selalu digunakan bersama-sama dengan kata adverba 'cái, hái'. Xiànzài cái 7 diǎn bàn, yánchànghuì hái méiyou kāishí ne. (Sekarang baru pukul 7 setengah, konsert masih belum bermula) (merujuk keadaan masih berlaku) Tā bǐ wǒ hái xiǎo ne. (Dia lebih muda daripada saya) (merujuk keadaan sebenar, ada sedikit unsur yang dibesar-besarkan oleh sesuatu) Analisis Data Kesilapan Pelajar Dengan menetapkan konteks, pelajar dikehendaki menggunakan kata partikel modal untuk membina pelbagai jenis ayat yang sesuai. Kajian ini menganalisis jenis-jenis ayat yang betul yang dibina oleh para pelajar. Sekiranya dalam kajian ini pelajar boleh membina ayat yang betul tetapi tidak menepati jenis ayat yang digolongkan akan dianggap salah. Jadual 3: Jadual Analisis Kesilapan Ayat yang mengandungi Partikel Modal Partikel Modal Konteks Peratus betul A Setuju dengan baik 52.5% Tanya dengan rasa terkejut 0 Memaksa terima sesuatu 0 arahan atau amaran
Seruan dengan rasa dipuji, 5% seronok atau terkejut ma Tanya sesuatu yang tidak 40% diketahui Ba Meneka sesuatu pernyataan 0 Meneka sesuatu pertanyaan 0 Sesuatu permintaan atau 42.5% gesaan yang tidak dipaksakan ne Sesuatu yang dinyatakan 10% masih dalam keadaan berterusan Tanya di mana atau 37.5% bagaimana Berdasarkan maklumat yang dikumpulkan dan seterusnya menganalisa ayat partikel modal yang dibina oleh pelajar maka didapati peratusan ayat yang dapat dibina adalah tidak tinggi. Kebanyakan pelajar tidak faham partikel modal yang berlainan dapat digunakan dalam jenis ayat yang berbeza berdasarkan keadaan konteks dan membawa maksud yang berlainan. Pelajar tidak dapat membina jenis ayat partikel modal yang tidak pernah dipelajari mengikut konteks meskipun kata-kata ini pernah dipelajari. Pelajar hanya dapat membina ayat partikel modal mengikut konteks yang pernah dipelajari melalui buku teks. Pelajar Melayu dapat membina ayat partikel modal 'a' yang membawa maksud setuju dengan baik. 'Hǎo a' dan 'Shì a' digunakan dalam komunikasi yang membawa maksud berjanji atau bersetuju bagi partikel modal 'a'. Sungguhpun dalam buku teks, pelajar tidak pernah belajar tentang partikel modal 'a' dalam ayat seruan, tetapi selepas diterangkan oleh pengajar bahawa 'a' boleh digunakan untuk meluahkan perasaan kuat penutur. Pelajar yang dapat memahami penggunaan 'a' boleh membina ayat 'wǒ hěn è a! '(Saya sangat lapar!) dan 'tā de mèimei hěn kě'ài a!'(Amboi, adik perempuannya sangat comel!) dengan betul. 'a' yang digunakan dalam ayat tanya tidak pernah dipelajari melalui buku teks, maka pelajar tidak dapat membina ayat tersebut. Di samping itu, 'a' yang digunakan dalam ayat seruan yang bermaksud memaksa orang mengikut perintah atau memberi amaran juga mustahil dibina oleh pelajar. Penggunaan partikel modal 'ma' mudah sekali kerana 'ma' digunakan untuk menanya sesuatu hal. 'ma' dapat digunakan untuk membina ayat tanya tertutup Bahasa Mandarin yang
memerlukan jawapan pasti atau tidak. Penggunaan 'ma' dalam Bahasa Mandarin menyamai partikel 'kah' dalam Bahasa Melayu. Tetapi 'ma' tidak boleh mengalami proses pendepanan predikat seperti partikel 'kah' iaitu 'ma' diletakkan pada hujung ayat. Selain itu, 'ma' juga tidak boleh digunakan bersama-sama kata tanya. Ada pelajar membina kesilapan ayat iaitu 'Nǐ yào qù nǎli ma?'(Di manakah kamu hendak pergi?), kesilpan ini berpunca daripada pengaruh tatabahasa Melayu di mana partikel 'kah' digunakan bersama-sama kata tanya atau kata ganti nama diri. Pelajar menguasai penggunaan 'ba' dalam ayat perintah yang dalam keadaan meminta atau menyuruh orang melakukan sesuatu dengan sopan. Maksud terkandung dalam partikel 'ba' seperti juga partikel 'lah' dalam tatabahasa Melayu yang berfungsi dalam ayat untuk melembutkannya di samping menegaskan predikat. Ayat 'masuklah' dan 'jìnqù ba' dalam kedua-dua Bahasa Melayu dan Bahasa Mandarin mempunyai maksud yang sama. Tetapi dalam ayat penyata Bahasa Melayu, contoh 'Orang itulah bapanya' (Nik Safiah, 2009, p.261) membawa maksud bahawa orang itu pasti bapanya. Tetapi andai terjemahan langsung dilakukan, maka 'Nà ge rén shì tā de bàba ba' pula membawa maksud bahawa meneka orang itu bapanya. Ada pelajar membina ayat yang salah seperti 'Ambang Lù sāichē, guàibùde Ali hái méiyou lái shàngkè ba' (Jalan Ampang sesak patutlah dia masih belum sampai), kerana 'guàibùde' dalam ayat sudah menekankan sesuatu dengan pasti tanpa perlu menggunakan partikel 'ba' lagi. Pelajar tidak pernah mempelajari kegunaan partikel 'ba' dalam ayat tanya, maka mereka tidak dapat membina ayat tanya dengan partikel 'ba'. Dalam buku teks, pelajar telah mempelajari partikel 'ne' bahawa partikel 'ne' boleh digunakan hanya dengan kata nama atau kata ganti nama diri untuk membina ayat tanya yang membawa maksud di mana atau bagaimana. Selain itu dalam ayat tanya yang mengandungi unsur predikat, penggunaan partikel 'ne' membawa maksud 'pula' iaitu apa yang hendak ditanya merujuk kepada perkara-perkara yang diterangkan dalam unsur predikat. Tatabahasa Melayu tiada partikel seperti 'ne' yang boleh digunakan dalam ayat penyata. Maka kebanyakan pelajar sukar memahami penggunaan partikel 'ne' dalam ayat penyata yang membawa maksud sesuatu masih dalam keadaan berterusan. Rumusan Daripada dapatan kajian di atas kita boleh merumuskan bahawa kesilapan binaan ayat yang mengandungi partikel modal, didapati ramai pelajar tidak faham sesuatu jenis ayat yang perlu menggunakan partikel modal yang sesuai mengikut konteks. Punca kesilapan ini kerana
faktor dalaman pelajar iaitu gangguan dari bahasa ibunda dan hukum-hukum dalam tatabahasa Mandarin, dan faktor luaran iaitu proses pembelajaran. Untuk mengatasi faktor dalaman, pengajar perlu membimbing pelajar melakukan perbandingan Bahasa Melayu dan Mandarin semasa mengajar partikel modal supaya pelajar dapat memahami persamaan dan perbezaan penggunaan partikel modal di antara kedua-dua bahasa mengikut konteks tertentu. Selain itu, sesuatu partikel modal dalam Bahasa Mandarin mempunyai maksud kandungan mengikut konteks tertentu, maka pengajar harus menerangkan ciri-ciri unik tatabahasa partikel modal kepada pelajar. Melalui penerangan secara terperinci, pelajar dapat menggunakan partikal modal dengan tepat terutama untuk menyampaikan emosi sebenar dalam komunikasi, bukan hanya menyampaikan mesej secara kaku dalam komunikasi. Kajian menunjukkan bahawa kekurangan ayat-ayat yang mengandungi partikel modal dalam buku teks telah menyebabkan tidak ramai pelajar dapat mengguna partikel modal dalam komunikasi sebenar. Kebanyakan partikel modal muncul dalam ayat mengikut kandungan perbualan dalam teks. Penggunaan setiap partikel modal untuk semua jenis ayat tidak lengkap dalam buku teks, maka silabus pengajaran harus memberi penekanan dalam pengajaran partikel modal dari segi kandungan maksud dan hukum-hukum penggunaan berdasarkan komunikasi situasi sebenar. Pembelajaran partikel modal tidak harus dihadkan dalam suatu penggunaan atau fungsinya sahaja. Apabila pelajar dapat memahami penggunaan partikel modal dalam menyampaikan emosi dan memantapkan gaya perasaan, mereka akan tertarik untuk mendalami pembelajaran Bahasa Mandarin dan seterusnya meningkatkan penguasaan Bahasa Mandarin. Rujukan Fan Xiao, Zhang Yu Feng. (2003). Yufa Lilun Gangyao. Shanghai : Shanghai Yiwen Press. Hu Yu Shu (2006). Xiandai Hanyu. Shanghai : Shanghai Jiaoyu Press. Li De Lu, Cheng Mei Zhen (1998). A Practical Chinese Grammar For Foreigners. Beijing Language And Culture University Press. Liu Yue Hua, Pan Wen Yi, Hu Wei Hua (2003). Shiyong Xiandai Hanyu Yufa. Shangwu Press. Lu Fu Bo. (2006). Duiwai Hanyu Changyong Ciyu Duibi Lishi. Beijing Yuyan Daxue Press. Lu Fu Bo. (2010). Wei Shenme Zuzhi, Jinzhi Ju Buyong Yuqici 'ba'. Shijie Hanyu Jiaoxue Xuehui Tongxu. 2nd Edition. Lu Shu Xiang. (2003). Xiandai Hanyu Babai Ci. Beijing : Shangwu Press.
Nik Safiah, Farid & Rakan. (2009). Tatabahasa Dewan. Kuala Lumpur: Dewan Bahasa dan Pustaka & Kementerian Pendidikan Malaysia. Soh Wei Nee, Chia The Heng, Liau Lay San, Mok Soon Sim. (2009). Bahasa Mandarin Perbualan untuk Penutur Bukan Jati 1. Xueer Publisher. Soh Wei Nee, Chia The Heng, Liau Lay San, Mok Soon Sim. (2010). Bahasa Mandarin Perbualan untuk Penutur Bukan Jati 2. Xueer Publisher. Zhang Zhi Gong. (1985). Xiandai Hanyu. Beijing : Renming Jiaoyu Press.